Brothers & Sisters

Το *Brothers & Sisters* είναι μια αμερικανική τηλεοπτική δραματική σειρά που περιστρέφεται γύρω από μια οικογένεια ανώτερης τάξης, την οικογένεια Walker και μας δείχνει τη ζωή τους στο Λος Άντζελες, στην Καλιφόρνια. Το πρώτο επεισόδιο ξεκινάει με το θάνατο του William Walker στο πάρτι γενεθλίων της κόρης του Κίτι. Ο θάνατός του οδηγεί σε αποκαλύψεις πτυχών της ζωής του που είχαν μείνει κρυφές. Η πρεμιέρα της έγινε από το κανάλι ABC στις 24 Σεπτεμβρίου 2006 μετά από τη σειρά ΄΄Desperate Housewives΄΄ και έβγαινε στον αέρα τις Κυριακές. Η σειρά, παραγωγής Disney, έχει συνεπάρει την Αμερική από το 2006 που προβάλλεται. Ο μέσος όρος τηλεθέασης κάθε επεισοδίου είναι 11.000.000 άτομα στην Αμερική. Πρωταγωνιστούν γνωστοί ηθοποιοί όπως Σάλι Φιλντ (Emmy για αυτόν το ρόλο το 2006), Rachel Griffiths, Calista Flockhart (γνωστή και από την σειρά *Ally Mc Beal*), Balthazar Getty, Matthew Rhys, Dave Annable, Luke Grimes, Ron Rifkin, Ρομπ Λόου, Luke MacFarlane, Emily VanCamp, Patricia Wettig και Tom Skerritt. Η Sally Field κέρδισε το 2007 βραβείο Emmy για την καλύτερη ηθοποιό σε Δραματική Σειρά για το ρόλο της ως Nora Walker. Η σειρά ανανεώθηκε για τέταρτη σεζόν στις 23 Απριλίου 2009 και έκανε πρεμιέρα στις 27 Σεπτεμβρίου 2009 και ολοκληρώθηκε στις 16 Μαΐου 2010. 
Η πέμπτη σαιζόν έκανε πρεμιέρα στις 26 Σεπτεμβρίου 2010 και ολοκληρώθηκε στις 8 Μαΐου 2011 ενώ η πέμπτη σαιζόν ήταν και η τελευταία για την σειρά. Στις 13 Μαΐου 2011 ανακοινώθηκε από το ABC ότι η σειρά δεν συνεχιστεί και ολοκληρώνεται στην πέμπτη σαιζόν.
Η σειρά, ξεκίνησε να προβάλλεται το 2008 στην Ελλάδα, από το συνδρομητικό κανάλι *Fox Life*. Στις 4 Οκτωβρίου 2010, το *Fox Life* ξεκίνησε τον 4ο κύκλο της σειράς ενώ τον Απρίλιο του 2011 έκανε πρεμιέρα ο πέμπτος και τελευταίος κύκλος.

## Χαρακτήρες
### Η Οικογένεια Walker
* Nora Walker, γυναίκα και αρχηγός οικογένειας Walker. Είναι χήρα από το σύζυγο, William Walker.
* Sarah Walker, μια εργαζόμενη μητέρα, πρόεδρος της Ojai Foods, πρώην Διευθύνων Σύμβουλος της Greenotopia και πρώην γυναίκα του Joe Whedon.
* Kitty McCallister, συγγραφέας και πρώην ραδιοφωνικός παραγωγός, πρώην παρουσιάστρια και διευθυντής επικοινωνιών, παντρεμένη με τον Robert McCallister.
* Tommy Walker, πατέρας και πρώην πρόεδρος της Ojai Foods και πρώην άντρας της Julia Walker.
* Kevin Walker, ο διευθυντής επικοινωνιών και πρώην δικηγόρος της εταιρικής. Παντρεμένος με τον Scotty Wandell.
* Justin Walker, ένας φοιτητής ιατρικής, βετεράνος του πολέμου στο Αφγανιστάν και στο Ιράκ και πρώην τοξικομανής. Ασχολείται με την Rebecca Harper.
* Ryan Lafferty, η οικογένεια πρόσφατα ανακάλυψε ότι έχουν ετεροθαλή αδερφό.
* Rebecca Harper, ετεροθαλής αδερφή.

### Ηθοποιοί-Χαρακτήρες

Αξιοσημείωτες εμφανίσεις ως guest stars:

* Ντάνι Γκλόβερ
* Τσέβι Τσέις
* Λάιλ Λόβετ
* Στίβεν Γουέμπερ
* Treat Williams
* Jason Lewis
* Marion Ross
* Susan Sullivan
* Jenna Elfman
* Margot Kidder
* Πίτερ Κογιότ
* Megan Follows
* Dave Foley
* Matt Letscher
* Cristian de la Fuente
* Nigel Havers

## Επισκόπηση Σειράς-Οδηγός επεισοδίων

### Σαιζόν 1:2006-2007
* Επεισόδιο 1/Patriarchy
Η Kitty γυρνάει στο LA για να κάνει μια πολιτική συνέντευξη για ένα τηλεοπτικό σόου και να επισκεφθεί την οικογένεια της, που είναι γεμάτη μυστικά.
* Επεισόδιο 2/An Act of Will
Οι Walker έρχονται αντιμέτωποι με τον αιφνίδιο θάνατο του William και το άνοιγμα της διαθήκης του. Η Nora μαθαίνει ότι ο Justin απολύθηκε από τη δουλειά του. 
* Επεισόδιο 3/Affairs of State
Τα παραπτώματα του William Walker γίνονται δημόσια γνωστά, προκαλώντας αναστάτωση στην οικογένεια. Η Nora, από την πλευρά της, σοκάρει τους πάντες, όταν αποδεικνύει ότι δεν είναι τόσο αφελής όσο νόμιζαν.
* Επεισόδιο 4/Family Portrait
Η Sarah και ο Joe έρχονται αντιμέτωποι με μία μεγάλη πρόκληση, όταν ανακαλύπτουν ότι κάτι δεν πηγαίνει καλά με την κόρη τους, την Paige.
* Επεισόδιο 5/Date Night
Σε μία προσπάθεια να ξεπεράσει το θάνατο του άντρα της, η Nora βγαίνει ραντεβού. Τα πράγματα, όμως, δεν εξελίσσονται όπως ακριβώς τα είχε σχεδιάσει. 
* Επεισόδιο 6/For the Children
Η οικογένεια Walker ρεζιλεύεται, όταν κάποια καλά κρυμμένα μυστικά της αποκαλύπτονται δημόσια.
* Επεισόδιο 7/Northern Exposure
Η Kitty και ο Warren πηγαίνουν στην εξοχή για να περάσουν ένα ήσυχο Σαββατοκύριακο, αλλά τίποτα δεν πηγαίνει όπως το προγραμμάτισαν. Ο Tommy και η Julia, απεγνωσμένοι που δεν μπορούν να τεκνοποιήσουν, καταλήγουν σε ακραία μέτρα.
* Επεισόδιο 8/Mistakes Were Made, Part 1 (a.k.a. Glass Jumps)
Ο Justin δυσκολεύεται να κρατήσει την απόφαση του να παραμείνει καθαρός, όταν λαμβάνει ένα γράμμα από τον αμερικανικό στρατό στο οποίο του ζητούν να επιστρέψει.
* Επεισόδιο 9/Mistakes Were Made Part 2
Ένα ταξίδι της Sarah με τον Tommy και τον Kevin γίνεται αφορμή να αποκαλυφθούν συγκλονιστικά νέα που αφορούν στον πατέρα τους. Παράλληλα, ο Justin δικαιώνεται για την απόφαση του να συμμετάσχει στην υπηρεσία μετά την παραμονή του στο νοσοκομείο.
* Επεισόδιο 10/Light the Lights
Η Sarah, ο Tommy και ο Saul κάνουν ένα μεγάλο λάθος στην προσπάθεια τους να συγκεντρώσουν χρήματα προκειμένου να σώσουν την οικογενειακή επιχείρηση.
* Επεισόδιο 11/Family Day
Η οικογένεια Walker γιορτάζει τη μέρα της Οικογένειας στο κέντρο αποτοξίνωσης του Justin. Η Holly βρίσκει δουλειά στην οικογενειακή επιχείρηση. Η Nora, η οποία ανυπομονεί να την βγάλει από τη μέση, έρχεται και αυτή στο ίδιο γραφείο.
* Επεισόδιο 12/Sexual Politics
Ο Kevin βρίσκει ένα νέο ερωτικό ενδιαφέρον, αλλά δεν είναι σίγουρος για τις σεξουαλικές του προτιμήσεις. Την ίδια στιγμή, η Nora και η Kitty έχουν πειστεί πως πρέπει να χρησιμοποιήσουν τις υπηρεσίες ενός γραφείου γνωριμιών.
* Επεισόδιο 13/Something Ida This Way Comes
Η οικογένεια διοργανώνει ένα πάρτι για τα 60ά γενέθλια της Nora. Τα πράγματα όμως δεν πηγαίνουν όπως τα είχαν σχεδιάσει: οι μισοί αρρωσταίνουν, η μητέρα της Nora κάνει την εμφάνιση της και το video που είχαν ετοιμάσει δεν παίζει αυτό που έπρεπε να παίξει.
* Επεισόδιο 14/Valentine's Day Massacre
Ο Senator McCallister εκπλήσσει την Kitty, ενώ ο Kevin αποφασίζει να βγει ραντεβού στα τυφλά. Την ίδια ώρα, η Nora για την ημέρα του Αγίου Βαλεντίνου βγαίνει για φαγητό με ένα φίλο. Ο Justin, από την πλευρά του, αποφασίζει να ακούσει τα σκιρτήματα της καρδιάς του.
* Επεισόδιο 15/Love is Difficult
Η Sarah και ο Joe αποφασίζουν να πάνε σε σύμβουλο γάμου μετά τις συνεχείς συγκρούσεις στο γάμο τους. Στο μεταξύ, μια δημοσκόπηση στο γραφείο φέρνει την Kitty σε δύσκολη θέση, καθώς αποκαλύπτεται η σχέση της με τον γερουσιαστή McCallister.
* Επεισόδιο 16/The Other Walker
Η Sarah παίρνει κάποιες οδυνηρές αποφάσεις, οι οποίες επηρεάζουν τις ζωές όλων. Και ο Kevin, όμως, κάνει μία λάθος εκτίμηση, με ολέθριες συνέπειες. Η Holly, από την πλευρά της, γίνεται εριστική όταν φτάνει στα όρια της.
* Επεισόδιο 17/All in the Family
Nora invites her late husband's illegitimate daughter to a family dinner at the Walker house against some of her children's wishes. Kevin Walker's hush hush relationship with a movie star reaches new levels and Nora has an interesting encounter with her college professor.
* Επεισόδιο 18/Three Parties
Η Sarah συνοδεύει την Kitty στη γενέτειρα του γερουσιαστή McAllister, καθώς θέλει να πάρει συνεντεύξεις από τους κατοίκους, προκειμένου να τον βοηθήσει στην προεκλογική του καμπάνια. Εκεί, γνωρίζεται με τον εφηβικό του έρωτα την Alice. 
* Επεισόδιο 19/Game Night
Οι Walkers διοργανώνουν μια βραδιά επιτραπέζιων παιχνιδιών και προσκαλούν και τη Rebecca να συμμετάσχει. Στο μεταξύ, η Kitty γνωρίζει τον ομοφυλόφιλο αδερφό του γερουσιαστή McCallister και προσπαθεί να τον προξενέψει στον Kevin.
* Επεισόδιο 20/Bad News
Η Rebecca λέει στον Justin ότι ο Joe τη φίλησε. Και ενώ ο τελευταίος προσπαθεί να το πει στη Sarah, εκείνη το μαθαίνει απ’ αλλού. Όταν η Nora κόβεται σ’ ένα μάθημα, ο καθηγητής της δέχεται να την περάσει με τον όρο να βγουν ραντεβού.
* Επεισόδιο 21/Grapes of Wrath
Ο αμπελώνας ανοίγει και όλη η οικογένεια μαζεύεται για το γεγονός. Παράλληλα, η Holly αρχίζει να φλερτάρει τον Mark, όταν η Nora απομακρύνεται.
* Επεισόδιο 22/Favorite Son
Ο Kevin παριστάνει το δικηγόρο της οικογένειας McCallister, όταν μια ανακοίνωση στο ραδιόφωνο αμφισβητεί τον ηρωισμό του στον πόλεμο. Επίσης, ο Tommy και η Julia καλούνται να πάρουν μια δύσκολη απόφαση σχετικά με τα νεογέννητα μωρά τους.
* Επεισόδιο 23/Matriarchy
Η Nora διοργανώνει ένα πάρτι για τους αρραβώνες της Kitty με τον Robert. Ο Justin ετοιμάζεται να πάει στο Ιράκ και θέλει να περάσει χρόνο με την οικογένεια του. Η Kitty δυσκολεύεται να πει στη μητέρα της ότι σκοπεύει να μετακομίσει.

### Σαιζόν 2:2007-2008
* Επεισόδιο 1/Home Front
Η αρχή της νέας σεζόν βρίσκει την οικογένεια στο τέλος του καλοκαιριού. Μέσα από το βίντεο που έστειλε η Nora στον Justin στο Ιράκ, μαθαίνουμε τι συμβαίνει στη ζωή του καθενός, ενώ η Kitty πιέζεται όντας πλέον αρραβωνιαστικιά και όχι απλή συνεργάτης του γερουσιαστή. 
* Επεισόδιο 2/An American Family
Ο Kevin, η Nora και η Kitty πηγαίνουν να υποδεχτούν τον Justin, ο οποίος μόλις γύρισε από τον πόλεμο. Στο μεταξύ, η αλήθεια για τη Sarah και τη Rebecca αποκαλύπτεται και ο Tommy δεν μπορεί να αποδεχτεί το γεγονός ότι είναι πατέρας. 
* Επεισόδιο 3/History Repeating
Η Rebecca ανησυχεί για τον Justin, ενώ ο γάμος του Tommy αντιμετωπίζει προβλήματα όταν η Julia αρχίζει να ξεπερνάει την κατάθλιψη. Ο Kevin συναντάει ένα παλιό του φλερτ και η Kitty προλαμβάνει τη δημιουργία ενός σκανδάλου. 
* Επεισόδιο 4/States of the Union
Ο Kevin φτάνει τον Saul στα άκρα προκειμένου να πάρει κάποιες απαντήσεις. Η Nora, η Sarah και η Kitty κανονίζουν να πάνε σ’ ένα spa. Ο Tommy προσπαθεί να κάνει φιλίες, αλλά τελικά μπλέκεται σε μία περίεργη κατάσταση. 
* Επεισόδιο 5/Domestic Issues
Η Sarah αρχίζει μια δύσκολη μάχη με τον Joe για την κηδεμονία των παιδιών τους. Η ανακοίνωση της Kitty κατά τη διάρκεια του Halloween έχει επιπτώσεις σε ολόκληρη την οικογένεια Walker.
* Επεισόδιο 6/Two Places
Η Kitty δέχεται μια επίσκεψη από ένα παλιό φίλο για να ρυθμίσει το θέμα της εγκυμοσύνης, αλλά τα πράγματα δεν εξελίσσονται όπως θα'θελε. Η Sarah δυσκολεύεται με την Paige, ενώ ο Justin είναι πεσμένος.
* Επεισόδιο 7/36 Hours
Οι Walkers ενώνουν τις δυνάμεις τους όταν ο εθισμός του Justin ξεπερνάει κάθε όριο. Η Kitty και ο Robert κάνουν νέα σχέδια για το μέλλον.
* Επεισόδιο 8/Something New
Η Kitty και ο Robert κάνουν μαθήματα χορού. Ο Tommy δέχεται μια επίσκεψη - έκπληξη και ο Kevin παίρνει μια μεγάλη απόφαση.
* Επεισόδιο 9/Holy Matrimony
Ο Robert και η Kitty παντρεύονται, αφού όμως ο γάμος κινδυνεύσει από ένα πολιτικό σκάνδαλο και ένα προ-γαμήλιο πανικό. Ο Isaac αποσπά τη Nora από τη σχέση της με τον Stan. Η Holly δέχεται μια επίσκεψη έκπληξη από έναν παλιό φίλο. 
* Επεισόδιο 10/The Feast of Epiphany
Τα μυστικά είναι το κύριο θέμα στο οικογενειακό δείπνο που έχει ετοιμάσει η Νόρα επειδή ντρέπεται να πεί στον Isaac να βγούν οι δυό τους. Εν τω μεταξύ η Becca προσπαθεί να κάνει προξενιό στη μητέρα της. 
* Επεισόδιο 11/The Missionary Imposition
Η Nora και ο Isaac έρχονται πιο κοντά. Ο Jason αναγκάζει τον Kevin να σκεφτεί σοβαρά το μέλλον του. 
* Επεισόδιο 12/Compromises
Η Rebecca αποκτά ένα καινούριο hobby, ενώ η Sarah πρέπει να πάρει μια σημαντική απόφαση. 
* Επεισόδιο 13/Separation Anxiety
Ο Isaac έχει μια σημαντική ερώτηση για τη Nora. Η Rebecca αρχίζει να αναρωτιέται αν ο William Walker είναι ο πραγματικός της πατέρας και αποφασίζει να κάνει τεστ DNA tests. Ο Robert και η Kitty πάνε σε κλινική γονιμότητας. 
* Επεισόδιο 14/Double Negative
Σε μια προσπάθεια να λύσει τα οικονομικά προβλήματα του Scotty, ο Kevin προσφέρεται να κάνουν πολιτικό γάμο. 
* Επεισόδιο 15/Moral Hazard
Όταν χαλάει μια συμφωνία, η Holly γίνεται η σωτήρας των Ojai Foods. Ο Justin φέρνει άσχημα νέα για ένα μέλος της οικογένειας, ενώ ο Saul κάνει μια σοκαριστική αποκάλυψη για τον εαυτό του.
* Επεισόδιο 16/Prior Commitments
Ο Kevin και ο Scotty συμφωνούν να περάσουν την υπόλοιπη ζωή τους μαζί. Ο Saul επιτέλους παραδέχεται σε όλους την ταυτότητά του. Η οικογένεια ανακαλύπτει ότι ο William τους είχε ακόμα ένα δύσκολο μυστικό.
### Σαιζόν 3:2008-2009
* Επεισόδιο 1/Glass Houses
Οι Walkers πάνε οικογενειακές διακοπές αλλά τα πράγματα πάνε χάλια. Παράλληλα, ο Kevin κανονίζει ένα Σαββατοκύριακο με τον Scotty, αλλά τα πράγματα περιπλέκονται όταν επανέρχεται ένα πρόσωπο από το παρελθόν του. 
* Επεισόδιο 2/Book Burning
Η ένταση μεταξύ του Kevin και της Nora μεγαλώνει. Εντωμεταξύ, η Holly δίνει στη Rebecca πρόσβαση στον λογαριασμό δύο εκατ. δολλαρίων, πράγμα που βάζει τη Rebecca σε σκέψεις σχετικά με τα κίνητρα της μητέρας της. 
* Επεισόδιο 3/Tug of War
Δύο από τους Walker φεύγουν από την Οjai Foods. Σε ένα δείπνο με τον Justin και ένα φίλο του στρατιώτη, η Rebecca αρχίζει να αναρωτιέται για το κατά πόσο ο Justin είναι νηφάλιος, αφού αυτός δεν αναφέρει καθόλου τη θητεία του στο Ιράκ. 
* Επεισόδιο 4/Everything Must Go
Η Nora ξεκινάει την καινούρια της φιλανθρωπική εξόρμηση ξεκαθαρίζοντας όλα τα υπάρχοντα του William. Μια χρονοκάψουλα φέρνει κοντά δύο αδέλφια. Ο Robert κάνει συνεντεύξεις για αντικαταστήσει την Kitty, πράγμα ιδιαίτερα δύσκολο. 
* Επεισόδιο 5/You Get What You Need
Η εμπιστοσύνη της Rebecca στη μητέρα της δοκιμάζεται όταν ανακαλύπτει κάτι σχετικό με τη Holly. Οι κριτικοί γονείς του Scotty έρχονται για επίσκεψη. 
* Επεισόδιο 6/Bakersfield
Η Nora προσπαθεί να μάθει περισσότερα πράγματα για το Ryan, ώστε να κερδίσει τη Holly. Η Kitty και ο Robert περιμένουν για παρένθετη μητέρα. 
* Επεισόδιο 7/Do You Believe in Magic?
Ο Tommy και η Julia γιορτάζουν μαγικά την επέτειό τους. Ο Justin και η Rebecca έχουν θέματα στη σχέση τους. Η σχέση της Kitty βάζει τις πιθανότητες των McCallister να υιοθετήσουν σε κίνδυνο. 
* Επεισόδιο 8/Going Once...Going Twice
Ο Kevin, για να καλύψει τη μείωση μισθού του, αγοράζει ένα ονειρεμένο σπίτι για τον Scotty. Ο Justin προσπαθεί να κάνει προξενιό στον Saul. 
* Επεισόδιο 9/Unfinished Business
Η Kitty και ο Robert κάνουν ένα μεγάλο βήμα προς την υιοθεσία. Η Sarah παίρνει ένα μεγάλο ρίσκο στη δουλειά της. Η Holly ωθεί τον Tommy στα όριά του όταν κάνει κάτι στο οινοποιείο χωρίς να τον ενημερώσει.
* Επεισόδιο 10/Just a Sliver
Οι Walkers δεν μπορούν να συντονιστούν για το Thanksgiving αφήνοντας τη Nora και τη Sarah να γιορτάσουν μόνοι τους. Η Elizabeth έχει ένα επείγον ιατρικό περιστατικό που φέρνει την οικογένεια κοντά. 
* Επεισόδιο 11/A Father Dreams
Η αρρώστια της Elizabeth και η θυσία του θείου δημιουργούν ένταση μεταξύ Kevin και Τommy, σε βαθμό που μπορεί να διαλυθεί η αδελφική τους σχέση. Ο Saul επανασυστήνει ένα εφηβικό έρωτα στη Nora. Ο Justin φεύγει από την οικογενειακή στέγη. 
* Επεισόδιο 12/Sibling Rivalry
Η Kitty εμφανίζεται σε ένα τηλεοπτικό σόου και παρουσιάζει το αποκαλυπτικό της βιβλίο, ενώ υποψιάζεται ότι ο Robert της κρύβει ένα μεγάλο μυστικό. Η Sarah έχει μεγάλα οικονομικά προβλήματα. 
* Επεισόδιο 13/It's Not Easy Being Green
Μόλις παίρνει το πράσινο φως για την Greenatopia, ο συνεταίρος της Sarah της αποκαλύπτει μια προσωπική του είδηση. Η Nora ξαναβρίσκεται με ένα παλιό της αίσθημα. 
* Επεισόδιο 14/Owning It
Ο Marc Wilson, πρόεδρος του πανεπιστημίου Wexley, προσφέρει στην Kitty τη θέση του πρύτανη. Ο Tommy κινείται πίσω από την πλάτη της Holly, με τη Rebecca να τον ακολουθεί. Η Νora και η Sarah κάνουν ένα πάρτυ έκπληξη για το μωρό της Kitty. 
* Επεισόδιο 15/Lost & Found
Η Kitty μαθαίνει ότι κάποιος "έπνιξε" τη συνέντευξή της στο περιοδικό των Times. Η Nora προσκαλεί το Ryan σπίτι της. Η Holly ανακαλύπτει τις κινήσεις του Tommy και το ποσοστό που έχει στην Ojai Foods. 
* Επεισόδιο 16/Troubled Waters (1)
Οι Walkers έρχονται αντιμέτωποι με την απειλή μιας νέας ζωής και με το φόβο της απώλειας κάποιου αγαπημένου τους, όταν ένας τους κινδυνεύει. 
* Επεισόδιο 17/Troubled Waters (2)
Η Rebecca ζητάει τη βοήθεια του πατέρα της, όταν ανακαλύπτει πληροφορίες που μπορούν να στείλουν έναν από τους Walkers στη φυλακή. 
* Επεισόδιο 18/Taking Sides
Παρόλη την πιθανότητα μιας θανατηφόρας ασθένειας και τον ενθουσιασμό για τη γέννηση του γιου του, ο Robert εμμένει στην προεκλογική του εκστρατεία, ακόμα κι αν αυτή συνεπάγεται κρίση στο γάμο του. 
* Επεισόδιο 19/Spring Broken
Ο Kevin και ο Justin παίρνουν τον Tommy μια εκδρομή προκειμένου να τον βοηθήσουν να πάρει μια απόφαση για το μέλλον του. Στο μεταξύ και ενώ ο Robert αναρρώνει ο Ryan εξομολογείται ένα μυστικό στη Rebecca. 
* Επεισόδιο 20/Missing
Η Nora απευθύνεται για βοήθεια στο άτομο που πλήγωσε περισσότερο απ’ όλους. Παράλληλα, ο Ryan Lafferty έρχεται πολύ κοντά με τη Rebecca για το χατίρι του Justin.
* Επεισόδιο 21/S3X
Οι Walkers ελπίζουν ότι ο Tommy θα επιστρέψει σπίτι, όταν η Holly σκέφτεται να αποσύρει τις κατηγορίες. Στο μεταξύ, η Sarah κάνει στροφή στην καριέρα της, ενώ η Kitty προβληματίζεται για το αν θα σωθεί ο γάμος της.
* Επεισόδιο 22/Julia
Και ενώ η υπομονή όλων για το αν ο Tommy θα γυρίσει σπίτι εξαντλείται, η Julia παίρνει μια σημαντική απόφαση ζωής για το μέλλον. Ο Robert ανακαλύπτει το μυστικό που του έκρυβε η Kitty. Η Holly και η Sarah προσπαθούν να τα βρουν.
* Επεισόδιο 23/Let's Call The Whole Thing Off
Όταν η Kitty και ο Robert αντιμετωπίζουν δυσκολίες στο γάμο τους, εκείνη θυμάται τον πατέρα της και προσπαθεί να αποφασίσει τι είναι το σημαντικότερο στη ζωή. Ο Ryan ανακαλύπτει στοιχεία σχετικά με το θάνατο της μητέρας του.
* Επεισόδιο 24/Mexico
Όταν οι Walker επικοινωνούν με τον Tommy, προς απογοήτευση τους διαπιστώνουν ότι αυτός δεν θέλει τη βοήθεια τους. Ο γάμος του Robert και της Kitty εξακολουθεί να έχει προβλήματα. Ο Justin κάνει σχέδια για το μέλλον με ή χωρίς τη Rebbecca.
### Σαιζόν 4:2009-2010
* Επεισόδιο 1/The Road Ahead
Η Kitty έχει ένα μυστικό που μπορεί να καταστρέψει την οικογένειά της. Η Nora και η Holly ετοιμάζουν τους αρραβώνες του Justin και της Rebecca. Η Sarah αναζητά επιχειρηματικές ευκαιρίες στη Γαλλία. 
* Επεισόδιο 2/Breaking the News
Ο Robert ανησυχεί μήπως οι είδηση του εμφράγματός του διαρρεύσει, ενώ το μυστικό της Kitty θα επηρεάσει, αλλά και θα φέρει πιο κοντά, ολόκληρη την οικογένεια. 
* Επεισόδιο 3/Almost Normal
Η Kitty, ο Robert και η Nora προσπαθούν να αποδεχτούν τον καρκίνο της Kitty. Ένας επισκέπτης από μακριά κάνει ελαφρύτερο το φορτίο τους. 
* Επεισόδιο 4/From France with Love
Η Kitty ξεκινά χημειοθεραπεία και η Sarah προσπαθεί να της αποσπάσει την προσοχή της διηγείται την ιστορία του καλοκαιρινού της έρωτα στη Γαλλία. 
* Επεισόδιο 5/Last Tango in Pasadena
Ο νέος φίλος της Sarah, ο Luc Laurent, γοητεύει όλη την οικογένεια Walker εκτός από τη Nora. 
* Επεισόδιο 6/Zen & the Art of Mole Making
Ένας ξαφνικός επισκέπτης συγκινεί την Kitty. Η Sarah διαπιστώνει ότι πρέπει να μιλήσει στα παιδιά της για το Luc. Η Holly δέχεται τη βοήθεια του Ryan και της Rebecca. 
* Επεισόδιο 7/The Wig Party
Η Kitty αντιμετωπίζει τα αποτελέσματα της χημειοθεραπείας. Η Nora κάνει μια ενδιαφέρουσα φιλία κι ο Scotty μαθαίνει σοκαριστικά νέα. 
* Επεισόδιο 8/The Wine Festival
Η οικογένεια εναποθέτει τις ελπίδες της στο τελευταίο στη συμμετοχή του κρασιού της σ' ένα τοπικό φεστιβάλ. Στο μεταξύ, ο Justin και η Rebecca έχουν μυστικά μεταξύ τους. 
* Επεισόδιο 9/Pregnant Pause
Τα μυστικά που ο Justin και η Rebecca κρύβουν ανάμεσά τους μπορούν να γίνουν εμπόδιο για τη σχέση τους. 
* Επεισόδιο 10/Nearlyweds
Τα γαμήλια σχέδια του Justin και της Rebecca παίρνουν απροσδόκητη τροπή, ενώ ο Tommy παίρνει ένα επικίνδυνο ρίσκο για την κόρη του. 
* Επεισόδιο 11/A Bone to Pick
Όσο χειροτερεύει η κατάσταση της Kitty, η οικογένεια αναζητά δότη για μυελό των οστών. 
* Επεισόδιο 12/The Science Fair
Η Sarah κάνει εντύπωση σ' ένα χωρισμένο πατέρα στο σχολείο της Paige. Ο Justin βρίσκει τρόπο να ξεπεράσει τις μαθησιακές του δυσκολίες. 
* Επεισόδιο 13/Run Baby Run
Η Sarah βρίσκει καινούριο φλερτ. Ο Kevin κι ο Scotty περιμένουν νέα για παρένθετη μητέρα. Η Kitty κι ο \Robert διαφωνούν με αφορμή την πολιτική. 
* Επεισόδιο 14/The Pasadena Primary
Ο Robert και η Nora γίνονται σεφ στο εστιατόριο του Scotty's για να βοηθήσουν τη δουλειά του. Η Kitty βάζει σε ψηφοφορία την ιδέα της να κατέβει στις εκλογές. 
* Επεισόδιο 15/A Valued Family
Η Sarah ανακαλύπτει ξανά τον έρωτα της ζωής της. Η Kitty κάνει την είσοδό της στην πολιτική. 
* Επεισόδιο 16/Leap of Faith
Τα θέματα με τη βίζα του Luc προκαλούν προβλήματα στη Sarah, η οποία φοβάται ότι θα τον χάσει ξανά. 
* Επεισόδιο 17/Freeluc.com
Οι δραστηριότητες της Kitty δημιουργούν προβλήματα στο Luc και Sarah, όταν ο Luc βρίσκεται πολύ κοντά στην απέλαση. 
* Επεισόδιο 18/Time After Time
Αναζητώντας το μυστικό του Dennis York, οι Walker θυμούνται καλές και κακές στιγμές της οικογένειας τους στην Ojai Foods το 1986. 
* Επεισόδιο 19/Time After Time: Part 2
Οι Walker έρχονται αντιμέτωποι με τις τύψεις μιας παλιάς τραγωδίας. Στο μεταξύ, η Nora και η Holly ξεκινούν ένα ταξίδι. 
* Επεισόδιο 20/If You Bake It, He Will Come
Ο Robert έχει μια προσφορά για δουλειά στην Washington.Η Rebecca δωρίζει γενναιόδωρα 2 εκατομμύρια δολάρια στην Ojai. 
* Επεισόδιο 21/Where There's Smoke...
Η εγκυμοσύνη χτυπάει την πόρτα σε παραπάνω από μια γυναίκες της οικογένειας. Ο Saul και η Nora πρέπει να πάρουν οδυνηρές αποφάσεις σχετικά με τη μητέρα τους. 
* Επεισόδιο 22/Love All
Ο Cooper ενεργεί εναντίον της Sarah, ενώ ο Luc γίνεται μέλος της οικογένειας. Ο Kevin έχει να αντιμετωπίσει την ανεργία. 
* Επεισόδιο 23/Lights Out
Οι Walkers ετοιμάζονται να κλείσουν Ojai Foods για τα καλά. Καινούριες ευκαιρίες και μυστικές συμμαχίες αναπτύσσονται πάνω στις απώλειες της οικογένειας. 
* Επεισόδιο 24/On the Road Again
Η οικογένεια βρίσκει μια χαραμάδα ελπίδας σε μια από τις πολλές κρυφές επενδύσεις του William Walker. Στο μεταξύ η υγεία του Robert και η οικογένειά του βρίσκονται σε κίνδυνο.

## Κυκλοφορία DVD

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές της American Broadcasting Company